stanford-oval/wikipedia huggingface dataset:
M/S Baltic Star
Käyttöhistoria

Vuonna 1985 alus valmistui bulgarialaiselta telakalta ja sai nimen General Grot-Rowecki.
Alus törmäsi 13. marraskuuta 2005 eteläisellä Itämerellä (54°24.52′N, 12°11.12′E) yhteen ruotsalaisen matkustajarahtilaiva M/S Finnsailorin kanssa. Finnsailor oli matkalla Saksan Travemündesta Ruotsin Malmöhön. Molempien alusten runko vaurioitui törmäyksessä vakavasti, mutta alukset pääsivät silti telakalle korjattaviksi.
General Grot-Rowecki oli 31. tammikuuta 2006 Englannin kanaalissa matkalla Marokon Safista Puolan Policeen. Lastina aluksella oli 26 000 tonnia fosfaattia. Englannin kanaalissa oli matkalla myös Marokon Casablancasta Belgian Gentiin matkalla oleva kemikaalitankkeri M/S Ece. Lastina Ecellä oli fosforihappoa. Alukset törmäsivät yhteen noin 48 kilometriä Guernseyn saaren rannikosta luoteeseen. General Grot-Rowecki säästyi kolarista pienillä vauriolla ja pääsi jatkamaan matkaansa kohti Policea. Ecen 22-henkinen miehistö puolestaan jouduttiin pelastetamaan ja kuljettamaan Guernseylle. Koko miehistö säilyi vahingoittumattomina. Eceä alettiin hinata 1. helmikuuta, mutta 50 meripeninkulmaa ennen Alankomaiden Haagia Ece upposi ja painui 70 metrin syvyyteen. Hylky sijaitsee kansainvälisillä vesillä.
Alus sai vuonna 2010 nimen General Grot ja se rekisteröitiin Saint Kitts ja Nevisin saarivaltion lipun alle. Nykyisin alus liikennöi Bulgarian lipun alla nimellä Baltic Star.
Aiheesta muualla

Kuvia tai muita tiedostoja aiheesta M/S Baltic Star Wikimedia Commonsissa
Kuvia aluksesta (englanniksi)
General Grot-Rowecki törmäsi Eceen noin 48 kilometriä Guernseyn saaren rannikosta luoteeseen.
Kandesartaani

| --- | --- |

Kandesartaani
Systemaattinen (IUPAC) nimi
2-etoksi-3-[[4-[2-(2H-tetrazol-5-yyli)fenyyli]fenyyli]metyyli]bentsimidatsoli-4-karboksyylihappo
Tunnisteet
CAS-numero: 139481-59-7
ATC-koodi: C09CA06
PubChem CID: 2541
DrugBank: DB00796
Kemialliset tiedot
Kaava: C24H20N6O3 
Moolimassa: 440,45
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 15 %
Proteiinisitoutuminen: > 99 %
Metabolia: Hepaattinen
Puoliintumisaika: 9 tuntia 
Ekskreetio: Renaalinen, ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Kandesartaani (kauppanimellä Atacand) on angiotensiinireseptorin salpaajiin lukeutuva verenpainelääke. Lääke rentouttaa ja laajentaa verisuonia, mikä saa verenpaineen alenemaan. Kandesartaania voidaan käyttää myös muiden verenpainetta alentavien lääkkeiden kanssa, jos pelkällä kandesartaanilla ei saada riittävää tulosta. Tällainen lääke on esimerkiksi hydroklorotiatsidi, jota saa myös yhdistelmälääkkeenä, jossa näitä kahta lääkettä on samassa tabletissa.
Candesartan/Hydrochlorothiazide Orion on verenpainelääkkeenä käytettävä yhdistelmälääke, jossa on sekä varsinaisesti verenpainetta alentavaa kandesartaania että hydroklooritiatsidia, joka on diureetti, ja näin se alentaa verenpainetta. Lääkettä määrätään potilaille joilla pelkästään kandesartaani- tai hydroklorotiatsidi-hoito ei ole alentanut verenpainetta riittävästi. Yhdistelmälääkkeellä toteutettavaan hoitoon voidaan siirtyä, jos se harkitaan kliinisesti tarkoituksenmukaiseksi. Hoidon este on tablettien sisältämä laktoosi, jos potilaalla on esimerkiksi vaikea laktoosi-intoleranssi.
Karl Johansson

Karl Johansson -nimisiä henkilöitä ovat:
Karl Johansson (1896–1992), suomalainen jääkärivänrikki
Karl Johansson (s. 1939), ruotsalainen suunnistaja
Karl-Erik Johansson (1924–1987), suomalainen kilpasoutaja
Karl Ivar Johansson, Ivar Lo-Johansson (1901–1990), ruotsalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karl Johansson”, voi hakea sivunnimihaulla, laajalla sivunnimihaulla tai tekstihaulla.
Länsirannan kisapoika eli vihreän saaren sankari

| Länsirannan kisapoika eli vihreän saaren sankari> The Playboy of the Western World |
| --- | --- |

Kirjoittaja:  John Millington Synge
Kirjoitettu:  1907
Alkuperäiskieli:  englanti
Tyylilaji:  komedia
Tapahtumapaikka ja -aika:  Luoteis-Irlanti, 1900-luvun alku
Kantaesitys:  26. tammikuuta 1907
Kantaesityspaikka:  Abbey Theatre, Dublin
Länsirannan kisapoika eli vihreän saaren sankari eli Irlannin hulivilipoika (The Playboy of the Western World) on irlantilaisen John Millington Syngen vuonna 1907 kantaesitetty kolminäytöksinen komedianäytelmä, josta on tullut Syngen parhaiten tunnettu teos. Isänmurhallaan ylpeilevästä nuorukaisesta kertovaa tarinaa pidettiin kantaesityksensä aikoihin moraalittomana, ja sitä vastaan järjestettiin mielenosoituksia kantaesitysteatterin edessä Dublinissa 1907 ja Yhdysvaltain ensi-illan yhteydessä New Yorkissa vuonna 1911.
Näytelmää on esitetty 1900-luvulla paljon Suomessakin. Siitä on ainakin kolme erinimistä suomennosta, ilmeisesti vanhin niistä nimellä Läntisrannan kisapoika. Lisäksi teattereissa sitä on esitetty myös nimellä Vihreän saaren sankari.
Juoni

Näytelmä sijoittuu 1900-luvun alun Mayon kreivikuntaan ja sikäläiseen pubiin. Nuori Christy Mahon astuu sisään ja väittää olevansa pakomatkalla tapettuaan tyrannimaisen isänsä lapiolla. Kapakanpitäjä Flaherty ylistää nuoren miehen rohkeutta, ja baarinpitäjänä toimiva Flahertyn tytär alkaa ihastua Christyyn sulhasensa Shawnin kustannuksella. Christyn erikoinen tarina tekee hänestä paikallisen sankarin, varsinkin kun hän vielä voittaa kilpa-ajot hitaimmaksi luullulla aasilla.
Yllättäen paikalle saapuu Christyn isä Mahon, joka ei ollutkaan kuollut vaan ainoastaan haavoittunut. Kun kyläläiset saavat tämän tietoonsa, he kääntyvät Christyä vastaan ja pitävät tätä valehtelijana ja pelkurina. Voittaakseen uudelleen Pegeenin rakkauden ja kylänväen hyväksynnän Christy asettuu uudelleen isäänsä vastaan. Kyläläiset kuitenkin pyrkivät Pegeenin johdolla viemään Christyn hirtettäväksi. Hänen henkensä pelastaa isä, joka ei ole kuollut toisellakaan yrittämällä. Isä ja poika tekevät sovinnon ja lähtevät kaupungista. Shawn kosii Pegeeniä, mutta tämä kieltäytyy ja katuu sitä, että hylkäsi Christyn.
Suomennoksia

Irlannin hulivilipoika; suom. Leif Forsblom, Helsinki: STL [i.a.]
Läntisrannan kisapoika; suom. Toivo Wallenius, Suomen Teatteriliitto [i.a.]
Käännös suomeksi
Kakka-hätä 77 / Kivesveto Go Go

| Kakka-hätä 77 / Kivesveto Go Go Kakka-hätä 77 & Kivesveto Go Go |
| --- | --- | --- |

Split-albumin tiedot
 Julkaistu: elokuu 2008
 Formaatti: 7" vinyyli
 Tyylilaji: punk rock
 Levy-yhtiö: Airiston punk-levyt
Muut kannet
 Rajoitettu painos
Kakka-hätä 77:n muut julkaisut
| Totaalinen kakkahätä 2007 | Kakka-hätä 77 / Kivesveto Go Go 2008 | Kakka-hätä 77 / Seksihullut 2008 |
Kivesveto Go Gon muut julkaisut
|   | Kakka-hätä 77 / Kivesveto Go Go 2008 | Tuplaseiska (EP) 2009 |
Kakka-hätä 77 / Kivesveto Go Go on punkyhtyeiden Kakka-hätä 77:n ja Kivesveto Go Gon split-single, joka julkaistiin elokuussa 2008. Siitä julkaistiin 400:n kappaleen painos sekä 100:n kappaleen käsinnumeroitu painos vaihtoehtoisella kansikuvalla.
Kappaleet

Kakka-hätä 77: Kemiallinen toppatakki – 1.54
Kivesveto Go Go: Min koti, sin koti
Kokoonpano

| --- | --- |
 Kakka-hätä 77 Teemu Bergman – laulu, kitara  Janne – kitara  Juuso – bassokitara  Mirko – rummut :  Kivesveto Go Go Sumo – laulu, kitara  Mäntynen – kitara  Mannonen – bassokitara  Kärkkäinen – rummut
Aiheesta muualla

Kakka-hätä 77 / Kivesveto Go Go discogs.com -sivustolla
Karl Julius Amandus Grönholm

Karl (Carl, Kaarle) Julius Amandus Grönholm (24. toukokuuta 1812 Pori – 14. syyskuuta 1894 Turku) oli suomalainen juristi, virkamies ja Tammikuun valiokunnan jäsen.
Grönholmin vanhemmat olivat pormestari, kollegiasessori Carl Grönholm Carlsson ja Kristina Magdalena Avellan ja puoliso vuodesta 1848  Elisabet Fredrika Grönholm (k. 1899). Grönholm tuli ylioppilaaksi 1830 ja suoritti tuomarintutkinnon 1836, varatuomarin arvon hän sai 1838. Grönholm oli Turun hovioikeuden  ylimääräinen notaari vuodesta 1837 ja Ala-Satakunnan tuomiokunnan vt. tuomari 1840–1845. Turun raastuvanoikeuden notaariksi hän tuli 1847 ja oikeusraatimieheksi 1848. Hän oli samalla hallioikeuden puheenjohtaja 1852 ja oikeuspormestari 1860. Grönholm sai hovioikeudenasessorin arvonimen 1869. Hän oli porvarissäädyn valitsema Tammikuun valiokunnan jäsen 1862.
M/S Baltica

| M/S Baltica |
| --- | --- |
 M/S Baltica
Tyyppi:  Rahtilaiva
Lippuvaltio:  Malta
Kotipaikka:  Valetta, Malta
IMO-numero:  8813154
MMSI-numero:  218032000
Tunnuskirjaimet:  DEAJ2
Aiemmat nimet:  1990–1995: Ahlers Baltic 1995–2003: Transbaltica 2003– Baltica
Omistaja:  Powerco Shipping Malta, Ltd, Valletta, Malta (management    ASP Ship Management Scandinavia Ab)
Aiemmat omistajat:  1990–1995: Forestmar Co. (Ahlers Line) 1995–2003: Poseidon Schiffahrt OHG 2003–200? Finland RoRo K/S
Rakennustelakka:  Hyundai Heavy Industries Co. Ltd., Ulsan, Etelä-Korea
Rakennusnumero:  659
Vesillelasku:  17. kesäkuuta 1990
Luovutettu:  elokuu 1990
Tekniset tiedot
Pituus:  157,67 m
Leveys:  25,33 m
Syväys:  8,5 m
Bruttovetoisuus:  21 224 brt
Koneisto:  2 × Wärtsilä 9R46 diesel
Koneteho:  13 575 kW
Nopeus:  35,19 km/h
Nopeus:  19 kn
Hyttejä:  12
Lastikapasiteetti:  2 200 m
Lähteet:  
M/S Baltica (IMO 8813154) on ro-ro-rahtialus. Alus on rakennettu vuonna 1990 Ulsanissa, Etelä-Koreassa. Kuollutta painoa Balticalla on 13 773 tonnia ja sen jääluokitus on 1A Super. Huhtikuun 2011 lopussa alus siirtyi PowerLine-varustamolle, joka liikennöi sillä Helsingin Vuosaaren ja Lyypekin Travemünden välillä.
Käyttöhistoria

Alus laskettiin vesille 17. kesäkuuta 1990 ja elokuussa se luovutettiin Forestmar Co:n (Ahlers Line) omistukseen, joka rekisteröi sen Kyproksen lipun alle. Kotisatamaksi tuli Limassol. Tuolloin alus oli nimeltään Ahlers Baltic. Tämän jälkeen Finncarriers aloitti liikennöinnin aluksella, reitillä Belgia–Iso-Britannia–Suomi.
Helmikuussa 1995 Poseidon Schiffahrt OHG osti aluksen. Kotisatama säilyi Limassolina. Uusi omistaja nimesi aluksen Transbalticaksi. Uudelleenkastettu alus jatkoi Finncarriersin liikenteessä. 19. maaliskuuta 1995 Transbaltica ajoi karille Turun läheisyydessä. Tämän jälkeen alus meni korjaustöitä varten saksalaiselle Blohm + Voss -telakalle Hampuriin. 17. marraskuuta 1997 Finnlines osti Poseidon Schiffahrtin ja alus siirtyi näin Finnlinesin omistukseen.
19. marraskuuta 2003 norjalainen Finland RoRo K/S osti aluksen yhdessä neljän muun aluksen kanssa Finnlinesiltä. Muut alukset olivat M/S Transfinlandian, M/S Astrean, M/S Finnrunnerin ja M/S Finnriderin. Uusi omistaja vuokrasi aluksen Finnlinesille. Nykyisen Baltica -nimensä alus sai 19. joulukuuta 2003.
11. heinäkuuta – 29. heinäkuuta 2007 alus oli kuivatelakalla.
Huhtikuussa 2011 aluksen uudeksi omistajaksi tuli Maltalla kirjoilla oleva Powerco Shipping Malta, Ltd. Vuosina 2011 ja 2012 alus liikennöi Helsingin Vuosaaren ja Travemünden välillä PowerLine-varustamon aluksena. Marraskuussa 2012 alus meni telakalle huollettavaksi.
Lokakuussa 2015 laivan uudeksi omistajaksi tuli Godby Shipping ja samalla laiva liputettiin Suomen lipun alle. Laiva jatka Transproconin rahtauksessa.
Aiheesta muualla

Fakta om Fartyg – M/S Ahlers Baltic (ruotsiksi)
Balticasta Finnlinesin sivuilla[vanhentunut linkki]
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Keurunmäki-Haavikkolehto

Keurunmäki-Haavikkolehto on Natura 2000-alueisiin kuuluva luonnonsuojelualue Suonenjoen ja Rautalammin rajalla Pohjois-Savossa. Se sijaitsee lähellä valtatie 9:ää. Alue on osa kivilohkarealuetta, joka ulottuu myös Karttulan ja Leppävirran puolelle. Lohkarealue syntyi viimeisimmän jääkauden päättyessä, kun jäätikön mukana kulkeutuneita lohkareita kerääntyi tähän paikkaan paljolti. Tällä alueella metsä on vanhaa ja siellä esiintyy vanhoille metsille tyypillisiä koppakuoriaisia ja kääpäsieniä. Kivilohkareikkojen keskelle on muodostunut lohkareluolia, joista yksi on nimeltään Karhuluola.
Luettelo Illinois’n piirikunnista
Aiheesta muualla

Kuvia tai muita tiedostoja aiheesta Luettelo Illinois’n piirikunnista Wikimedia Commonsissa
Katsuni

Katsuni (2008)
Katsuni (oikealta nimeltään Céline Tran, s. 9. huhtikuuta 1979, Lyon, Ranska) on  ranskalainen näyttelijä, kamppailulajien harrastaja, bloggaaja ja entinen pornonäyttelijä. Hänellä on ranskalaiset ja vietnamilaiset juuret. Elokuussa 2013 Katsuni ilmoitti lopettavansa pornonäyttelijän uransa ja saman vuoden joulukuussa hänet nimettiin AVN:n (Adult Video Newsin) kunniagalleriaan. Lopettamisensa jälkeen Katsuni on ollut osallisena muissa taidelajeissa oikealla nimellään, kuten kauhusarjakuva DoggyBagsin käsikirjoittajana ja näyttelijänä toimintaelokuvissa (mm. Jailbreak).
Hänellä on yli 30 kansainvälistä erotiikan alan palkintoa, mukaan lukien 12 AVN Awardia. Katsuni muun muassa sai ”Best Europan Starlet” (2002), ja on voittanut kolme AVN Awardia luokassa Female Foreign Performer of the Year vuosina 2005, 2006 ja 2007. Katsuni on poseerannut Penthouse-lehdessä. Vuonna 2018 hän julkaisi omaelämäkertansa Ne dis pas que tu aimes ça.
Aiheesta muualla

Wikimedia Commonsissa on kuvia tai muita tiedostoja aiheesta .
Katsuni.fr - Virallinen kotisivu
Katsuni: ”Aloin tehdä pornoa, koska tahdoin kohdata pelkoni”. Plaza.fi 6.9.2008.
Katsuni Myspacessa (englanniksi)
M/S Baltic Excellent

| M/S Baltic Excellent |
| --- | --- |

Tyyppi:  Ro-ro-alus
Lippuvaltio:   Suomi
Kotipaikka:  Maarianhamina
IMO-numero:  9007867
MMSI-numero:  230986000
Tunnuskirjaimet:  OJMP
Aiemmat nimet:  1994–1995: Bravo 1995–2007: Norcliff
Omistaja:  Birka Cargo
Aiemmat omistajat:  1995–2007: Swan Shipping A/S
Rakennustelakka:  Brodogradiliste Trogir, Trogir, Kroatia Brodogradiliste Kraljevica, Kraljevica, Kroatia Nymo Werft, Grimstad, Norja
Rakennusnumero:  207 (Trogirissa) ja 439 (Kraljevicassa)
Luovutettu:  10. huhtikuuta 1995
Tekniset tiedot
Pituus:  125,2 m
Leveys:  19,7 m
Syväys:  6 m
Bruttovetoisuus:  8 157 brt
Koneisto:  1 × 16-cyl, Wärtsilä diesel
Koneteho:  6 000 kW
Nopeus:  26,85 km/h
Nopeus:  14,5 kn
Hyttejä:  14
Lastikapasiteetti:  1 068 m
Sisaralukset:  M/S Trans Carrier
Lähteet:  
M/S Baltic Excellent (IMO 9007867) on ahvenanmaalaisen Birka Cargo Ab:n omistukseen rekisteröity ro-ro-rahtialus. Aluksen rakentaminen on aloitettu vuonna 1994 kahdella eri telakalla Kroatiassa, Trogirissa ja Kraljevicassa, ja loppuun työt on saatettu Nymo Werft -telakalla Grimstadissa, Norjassa.  Kuollutta painoa Baltic Excellentillä on 5 866 tonnia, ja jääluokitus on 1A, eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle, ja sen kotisatama on Maarianhamina. Nykyään alus liikennöi Euroopan alueella.
Baltic Excellentin sisaralus on M/S Trans Carrier.
Käyttöhistoria

Aluksen runko rakennettiin vuonna 1994 Brodogradiliste Trogir -telakalla, Trogirissa, Kroatiassa, josta se hinattiin Brodogradiliste Kraljevica -telakalle loppuunrakennusta varten. Alus oli määrä kastaa Crown Linkiksi. Näin ei kuitenkaan koskaan tapahtunut, sillä sota keskeytti rakennustyöt. 11. maaliskuuta – 29. elokuuta 1994 välisen ajan alus vietti pohjoisitalialaisessa Triesten kaupungissa. Syyskuussa alusta lähdettiin hinaamaan loppuunrakentamista varten norjalaiselle Nymo Werft -telakalle, jonne se saapui 27. syyskuuta.
Käyttöhistoria > Bravo ja Norcliff

10. huhtikuuta 1995 alus luovutettiin Swan Shipping A/S:n omistukseen, joka rekisteröi sen Norjan lipun alle. Kotisatamaksi tuli maan pääkaupunki Oslo. Tuolloin alus oli nimeltään Bravo. 10. huhtikuuta 1995 – 31. maaliskuuta 1996 välisen ajan alus oli vuokrattuna North Sea Ferriesille. Tuona aikana alus nimettiin Norcliffiksi. Huhtikuun alussa 1996 Norcliff vuokrattiin Sea-Link Ab:lle Terneuzen ja Piitimen väliseen liikenteeseen. Maaliskuussa 1997 alus siirtyi Exxtor Ferriesin liikenteeseen välille Rotterdam–Immingham. Vuonna 1998 Tor Line vuokrasi Norcliffin. Jälleen 7. tammikuuta 1999 vuokraaja vaihtui; Finncarriers aloitti liikennöinnin aluksella, linjalla Kotka–Lyypekki. Joulukuusta 2001 joulukuuhun 2005 laiva oli vuokrattuna Finnlinesille, joka liikennöi sillä reitillä Hamina–El Ferrol–Bilbao–Amsterdam–Helsinki–Kotka. Tammikuussa 2006 Sea-Cargo vuokrasi Norcliffin reitille Tananger–Bergen–Husnes–Karmøy–Amsterdam–Immingham.
Nykyinen omistaja, ahvenanmaalainen Birka Cargo Ab, osti aluksen elokuussa 2006. 10. tammikuuta 2007 alus luovutettiin uudelle varustamolle, joka kastoi aluksen Baltic Excellentiksi.
Aiheesta muualla

Fakta om Fartyg – M/S Bravo (Arkistoitu – Internet Archive) (ruotsiksi)
Birka Cargo (Arkistoitu – Internet Archive) (englanniksi)
Birka Line
| --- | --- |
Nykyiset alukset:  Baltic Excellent · Birka · Birka Carrier · Birka Exporter · Birka Express · Birka Shipper · Birka Trader · Birka Transporter
Entiset alukset:  Baronessan · Birka Forest · Birka Princess · Birka Queen · Freeport · Prinsen · Prinsessan
Tilatut alukset, joita ei koskaan toimitettu:  Birka Queen
Muut linkit::  Algots shipyard · Birka Line · Eckerö Line · Eckerö Linjen · Rederiaktiebolaget Eckerö · Ålandsresor · Williamsbuss
Katsuo Kanda

| Henkilötiedot |
| --- | --- | --- |
Koko nimi: Katsuo Kanda
Syntymäaika: 21. kesäkuuta 1966 (ikä 58)
Syntymäpaikka: Niigata, Japani
Kansalaisuus:  Japani
Pelipaikka: Puolustaja
Pituus: 182 cm
Seurat
| Vuodet | Seura | O (M) |
| 1989–1993 1994–1997 1998–1999 2000–2003 | NKK Cerezo Osaka Yokohama F. Marinos Albirex Niigata | 87 (17) 130 (12) 30 (0) 144 (5) |
Maajoukkue
| 1995 | Japani | 1 (0) |
 Seurajoukkueuran tilastot kattavat vain kansalliset sarjat.
Katsuo Kanda (jap. 神田 勝夫, Kanda Katsuo; s. 21. kesäkuuta 1966 Niigata) on japanilainen entinen jalkapalloilija.
Jalkapallomaajoukkue

Kanda debytoi Japanin maajoukkueessa toukokuussa 1995.
Aiheesta muualla

National Football Teams
Khumalo

Khumalo on muun muassa seuraavien eteläafrikkalaisten henkilöiden sukunimi:
Bongani Khumalo (s. 1987), jalkapalloilija
Mzilikazi Khumalo (1932–2021), säveltäjä ja kielitieteilijä
Paul Mandla Khumalo (s. 1947), roomalaiskatolinen arkkipiispa
Sibongile Khumalo (1957–2021), ooppera- ja jazzlaulaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kieran West

| Mitalit> Miesten soutu.Maa:   Iso-Britannia. Olympialaiset  | Mitalit> Miesten soutu.Maa:   Iso-Britannia. Olympialaiset  | Mitalit> Miesten soutu.Maa:   Iso-Britannia. Olympialaiset  | Miesten soutu> Maa:   Iso-Britannia. |
| --- | --- | --- | --- |
|  Kultaa | Sydney 2000 | kahdeksikko |  |
Kieran Martin West (s. 18. syyskuuta 1977 Kingston upon Thames, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla.
Khrysos

| Khrysos> Χρυσός.Henkilötiedot |
| --- | --- |
Syntynyt: 600-luku eaa. Kos
Kuollut: n. 591 eaa. Kirrha
Ammatti:  lääkäri
Vanhemmat:  Nebros ja ?
Lapset:  Elafos
Khrysos (m.kreik. Χρυσός, lat. Chrysus; k. n. 591 eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Antiikin aikaisen näkemyksen mukaan hän oli 14:ttä sukupolvea Asklepioksesta laskettuna.
Khrysos oli Nebroksen nuorin poika, Gnosidikoksen veli ja Elafoksen isä. Hänestä ja hänen isästään kerrotaan legenda, joka sijoittuu niin kutsuttuun ensimmäiseen pyhään sotaan. Kun amfiktyonit piirittivät Kirrhan kaupunkia, heidän joukoissaan puhkesi kulkutauti. He kysyivät neuvoa Delfoin oraakkelilta, ja tämä neuvoi hakemaan Kosilta ”hirvenvasan ja kultaa”, minkä tulkittiin tarkoittavan Nebrosta (suom. ”Hirvenvasa”) ja Khrososta (”Kulta”). He saivat kummankin liittymään joukkoihinsa, ja Khrysos oli ensimmäinen, joka alkoi nousta Kirrhan muureille hyökkäyksen aikana. Hän kuitenkin haavoittui kuolettavasti, mikä ajoittuu perinteisessä ajoituksessa noin vuoteen 591 eaa. Khrysos haudattiin Delfoin hippodromille, ja paikalliset palvoivat häntä heeroksena. Nykyisin sodan historiallisuus on kyseenalaistettu.
Karl Josef Becker

Karl Josef Becker (18. huhtikuuta 1928 Köln – 10. helmikuuta 2015) oli saksalainen jesuiitta, josta tuli yksi katolisen kirkon kardinaaleista vuonna 2012. Hän sai pappisvihkimyksensä 31. heinäkuuta 1958. Hän toimi dogmaattisen teologian professorina Paavillisessa gregoriaanisessa yliopistossa (1969–2003) ja vuodesta 1977 Uskonopin kongregaation neuvonantajana. Beckeristä tehtiin San Giuliano Martiren kardinaalidiakoni 18. helmikuuta 2012, ja hänet asetettiin virkaansa 22. huhtikuuta. Hänellä ei kuitenkaan ollut enää mahdollisuutta äänestää tulevissa konklaaveissa, koska hän oli yli 80-vuotias. Hän pyysi myös vapautuksen piispaksi vihkimisen vaatimuksesta korkean ikänsä takia.
Aiheesta muualla

Catholic-Hierarchy.org: Karl Josef Cardinal Becker, S.J. (englanniksi)
Kari Viisterä

| Kari Viisterä> Henkilötiedot |
| --- | --- |
Syntynyt: 9. kesäkuuta 1967 Mikkeli
Kuollut: 8. tammikuuta 2012 (44 vuotta) Mikkeli
Kansalaisuus:   Suomi
Raviohjastaja
Kotirata:  Mikkelin ravirata
Voittosumma:  1 528 437 €
Starttien määrä:  7 279
Voittoja:  778
Kari Viisterä (9. kesäkuuta 1967 – 8. tammikuuta 2012) oli suomalainen raviohjastaja ja -valmentaja. Hän aloitti ohjastamisen 16-vuotiaana ja ajoi 1983 alkaneella urallaan yli 7 000 starttia, joissa saavutti lähes 800 voittoa. Viisterä piti omaa valmennustallia Mikkelin raviradalla vuodesta 1989. Syksystä 1992 lähtien hän valmensi Saksassa, kunnes palasi keväällä 1996 takaisin Suomeen. Viisterä perusti Mikkelin raviradalle kengitys- ja ohjastuspalvelun. Hän oli suosittu lainaohjastaja, joka kuului suomalaisten ohjastajien kärkijoukkoon vuosituhannen vaihteessa, parhaana vuonna hän ohjasti 91 voittoa. Vuonna 2002 Viisterä osti Mikkelistä tilan ja vähensi ohjastusta keskittyen enemmän valmentamiseen.
Viisterän viimeisin menestyshevonen oli jalkapallomaalivahti Jussi Jääskeläisen omistama lämminverinen Lucky Twotwo. Sillä hän voitti muun muassa Kymenlaakso-ajon Kouvolassa vuonna 2010.
Viisterä menehtyi kotonaan sydänkohtaukseen 44-vuotiaana tammikuussa 2012.
Kari Viisterän isä oli Martti Viisterä, joka oli hevosalan vaikuttaja sekä hevosten ohjastaja, valmentaja ja kasvattaja.
Kazakstan Eurovision laulukilpailussa

| Kazakstan |
| --- | --- |

Paikallinen TV-asema:  Habar
Esiintymiset
Esiintymiskerrat:  0
Kazakstan ei ole koskaan osallistunut Eurovision laulukilpailuun. Kazakstanin televisioyhtiö Habar on neuvotellut liittymisestä Euroopan yleisradiounioniin, mutta Kazakstania ei ole toistaiseksi hyväksytty sen täydeksi jäseneksi. Jos maan televisioyhtiö saisi täyden EBU-jäsenyyden, Kazakstan voisi kilpailla Euroviisuissa. Kazakstan on televisioinut Euroviisuja joka vuosi vuodesta 2010 lähtien, lukuun ottamatta vuotta 2022.